
	[bookmark: nev]PERJÉSI DÁNIEL
perjesid1@gmail.com
Gépészmérnök
BSc, 7. félév
Nyíregyházi Egyetem

	
[bookmark: _GoBack]






Témavezető:
	Dr. Szigeti Ferenc
főiskolai tanár, NYE




Autokláv anyagmozgató rendszerének fejlesztése

A Hübner-H Kft. termelési rendszerében a gumitermékeket gyártó üzemrészben a legyártott különböző keresztmetszetű termékeket a csarnokban található négy autoklávban vulkanizálják késztermékké. A négy autokláv közül három 20 méter hosszúságú, ezekbe a vulkanizálásra váró termékeket tálcákra helyezve, kazánkocsikon gördítik be, majd a vulkanizálási ciklus végeztével ki.
A kazánkocsi mozgatásáért felelős szerkezet egy sínpárból, a köztük elhelyezkedő lánchajtásokból, és a sínpár egy részének mozgatásáért felelős pneumatikus munkahengerből áll. A berendezés üzemeltetése során több konstrukciós problémára és fény derült:
• a lánchajtás tengelyei elhajlanak a terhelés alatt,
• a lánc gyakran elszakad,
• a két lánchajtás kerületi sebessége eltér, ezáltal hosszú üzemeltetés után deszinkronizálódnak, a kazánkocsit mozgató körmök osztása ezáltal megváltozik.
Ezen problémák összessége okozta már a kazánkocsik kisiklását is, mely igen balesetveszélyes. Úgy gondolom, ezek a problémák kiküszöbölhetőek a konstukció újragondolásával. Az egyik lánchajtást ki kell iktatni, így megszűnik a kerületi sebességek különbségéből adódó probléma, a másik lánchajtást és annak tengelyeit pedig úgy kell méretezni, hogy azok elbírják az üzemi terhelést. Mivel mindkét lánchajtást ugyan az a villanymotor mozgatta, így annak cseréje nem szükséges, korábbi tapasztalataink alapján kibírja az üzemi terhelést.
A konstrukció módosítása során különös figyelmet fordítottam arra, hogy a szerkezetet a lehető legkevesebb módosítás érje, ezáltal biztosítva a módosítás gazdaságos kivitelezhetőségét. A 3D modellek megalkotása után végeselemes módszerrel ellenőriztem, hogy a szerkezet kibírja-e az üzem közben fellépő terheléseket, valamint teljesíti-e a meghatározott biztonsági követelményeket.



